Éver Banega

Éver Maximiliano David Banega (sündinud 29. juunil 1988 Rosarios) on Argentina jalgpallur, kes mängib poolkaitsjana Saudi Araabia kõrgliiga klubis Al Shabab ja Argentina jalgpallikoondises.

Ta alustas klubikarjääri Argentina klubis Boca Juniors, mille noorteakadeemiaga liitus ta 2000. aastal. Klubi põhimeeskonnas debüteeris ta 2007. aastal. Samal aastal võitis ta klubiga Copa Libertadorese. 

2008. aastal liitus ta Hispaania kõrgliiga klubiga Valencia. Hooajal 2008–09 mängis ta laenul Madridi Atléticos. Pärast mängis ta Valencias kuni 2014. aasta jaanuarini, mil läks laenule Argentina kõrgliiga klubisse Newell's Old Boys.

2014. aasta augustis naasis Banega Hispaania kõrgliigasse, sõlmides lepingu Sevillaga. Hooajal 2016–2017 mängis ta Itaalia kõrgliiga klubis Milano Internazionale, kuid mängib pärast seda taas Sevillas. Hooaegadel 2014–15, 2015–16 ja 2019–20 võitis ta Sevillaga UEFA Euroopa Liiga.

Hooajal 2020–21 asus ta mängima Saudi Araabia kõrgliiga klubis Al Shabab.

2007. aasta tuli Banega Argentina kuni 20-aastaste koondisega juunioride maailmameistriks. 2008. aasta suveolümpiamängudel võitis ta Argentina olümpiameeskonnaga kuldmedali. Argentina jalgpallikoondises tegi ta debüüdi 2008. aasta jaanuaris sõprusmängus Guatemala vastu. Koondisekarjääri esimese värava lõi ta 26. märtsil 2013 MM-i valikmängus Boliivia vastu.  Ta on kuulunud Argentina koondisse 2011. aasta Copa Américal, 2015. aasta Copa Américal, 2016. aastal Copa América Centenariol ja 2018. aasta maailmameistrivõistlustel.

Saavutused 
Boca Juniors
Copa Libertadores: 2007
Valencia
Copa del Rey: 2007–08
Sevilla
UEFA Euroopa Liiga: 2014–15, 2015–16, 2019–20
Copa del Rey: Teine koht 2017–18

Välislingid 

 
Argentina jalgpallurid
Boca Juniorsi mängijad
Valencia CF mängijad
Madridi Atlético mängijad
Sevilla FC mängijad
Milano Internazionale mängijad
La Liga mängijad
Serie A mängijad
Olümpiavõitjad
Sündinud 1988